Iepirkuma ID Nr.DE 2023/8

Nolikuma **2.** **pielikums**

**TEHNISKĀ SPECIFIKĀCIJA**

***Katlu mājas “Līdumi” siltumtrases remontdarbi***

***identifikācijas Nr.*** ***DE 2024/7***

**1. Darba uzdevums**

* 1. Būvdarbu apjoms – esošās siltumtrases nomaiņa pret jaunu bezkanāla tipa siltumtrasi no rūpnieciski izolētiem cauruļvadiem Līdumu katlu mājas posmam, Kroņaucē . (turpmāk – objekts) (remontdarbu apjoms Pielikumā Nr.8);
  2. Būvobjekta ekspluatācijas nodošanas termiņš ir sadalīts divos posmos:
     1. trase visos posmos sametināta un šuves pārbaudītas - **2024.gada 1.oktobris.**
     2. visas siltumtrases nodošana ekspluatācijā **– 2024.gada 20.oktobris.**
  3. Pamatojoties uz pieejamo dokumentāciju, Izpildītājam jāpārbauda darbu apjomi, ko izsniedzis Pasūtītājs. Pirms piedāvājuma iesniegšanas vēlams Pretendentam iepazīstas ar objektu un jāveic būvlaukuma un tā apkārtnes apskate.
  4. Pretendents, parakstot piedāvājumu, apliecina, ka pirms Piedāvājuma iesniegšanas parakstīšanas ir saņēmis un pietiekošā apjomā iepazinies un pārbaudījis visu tehnisko un juridisko dokumentāciju un faktiskos apstākļus (tai skaitā, būvlaukuma esošo stāvokli, izpētījis vietējos apstākļus, kas varētu ietekmēt Būvniecības izpildi, arī attiecībā uz iespējamiem komunikāciju pieslēgumiem un materiālu piegādēm), uzdevis Pasūtītājam visus būtiskos jautājumus, saņēmis atbildes, un visi Pretendenta pieprasītie precizējumi vai papildinformācija ir iekļauti dokumentācijā, kas pievienota piedāvājumam. Izpildītājam šajā sakarā nekādu pretenziju nav, un viņam ir visa nepieciešamā informācija būvdarbu kvalitatīvai izpildei.

**2. Izolētās tērauda caurules un veidgabali**

**2.1.** Izmantot rūpnieciski izolētas centralizētās siltumapgādes cauruļvadus un to elementus:

2.1.1. ražotāja ekspluatācijas laiks ne mazāks pa 25 gadi;

2.1.2. darba spiediens līdz 16 bar;

2.1.3. darba temperatūra līdz 120 °C;

2.2. Pirms konstrukcijas aizbēršanas Izpildītājam ir jāuzrāda Pasūtītājam noslēgtas caurules, kuras iepriekš ir izpūtas vai kā citādi mehāniski attīrītas no nevēlamiem gružiem un svešķermeņiem.

2.3. Remontdarbu apjomu un paredzamās trases izmaiņas skatīt Pielikumā Nr.8. Prognozējamais apjoms un izmēri rūpnieciskajām caurulēm skatīt tabulā:

|  |  |  |  |  |
| --- | --- | --- | --- | --- |
| *Nr.p.k.* | *Cauruļvadu tips* | *Cauruļu izmērs* | *Mērvienība* | *Vienību skaits* |
| 1 | 2. sērijas rūpnieciski izolētas tērauda caurules | Ø76/160mm | m | 160 |
| 2 | 2. sērijas rūpnieciski izolētas tērauda caurules | Ø60/140mm | m | 82 |
| 3 | 2. sērijas rūpnieciski izolētas tērauda caurules | Ø48/125mm | m | 215 |
| 4 | 2.sērijas rūpnieciski izolēti tērauda atzari | 60/48/60 | gab. | 6 |
| 5 | 2.sērijas rūpnieciski izolēti tērauda atzari | 76/48/60 | gab. | 1 |
| 6 | Līkumi un montēšanas materiāli pēc nepieciešamības | - | - | Pēc nepieciešamības |

1. **Pretendentam darba uzdevumā ietilpst:**
   1. Nodrošināt darba kvalitāti un apjomus atbilstoši Latvijas Republikā spēka esošajiem būvnormatīviem, Dobeles pašvaldības saistošiem apbūves noteikumiem, siltumtrases materiālu firmas – ražotāja tehnoloģijai, Darba aizsardzības prasībām u.c. noteikumiem, kas attiecās uz veicamajiem darbiem.
   2. Pretendentam jāparedz izmaksas par visiem nepieciešamajiem saskaņojumiem, atļaujām un to nosacījumu izpildi būvdarbu uzsākšanai, un objekta nodošanai ekspluatācijā.
   3. Visus norādījumus un instrukcijas Pasūtītāja pārstāvis nodod tikai Izpildītāja pārstāvim. Izpildītājs drīkst nozīmēt pārstāvja vietnieku ar tādām pašām tiesībām (varu) kā pārstāvim, lai to aizvietotu prombūtnes laikā, ziņojot par pārstāvja vietnieka iecelšanu Pasūtītājam.
   4. Paziņot Pasūtītājam par segto darbu uzrādīšanu 3 darba dienas pirms konstrukciju aizsegšanas.
   5. Saglabāt esošās inženierkomunikācijas, tai skaitā ģeodēziskos punktus. Par komunikāciju bojājumiem nekavējoties ziņot Pasūtītājam un inženierkomunikāciju īpašniekiem.
   6. Rakšanas darba atļaujas (t.sk. saskaņojumi ar pazemes inženiertīklu īpašniekiem), iebūvēto materiālu un konstrukciju ekspluatācijas īpašību deklarācijas un cita dokumentācija, kas attiecināma uz objektu, ir pieejamas būvlaukumā tām amatpersonām, kurām ir tiesības kontrolēt būvdarbus.
   7. Ne vēlāk kā 5 dienas pirms konkrētu darbu posma sākuma brīdināt Pasūtītāju par līgumā neparedzētiem apstākļiem, kādi radušies pēc līguma noslēgšanas no Izpildītāja neatkarīgu apstākļu dēļ, vienlaikus iesniedzot savus priekšlikumus.
   8. Izpildītājs uzņemas atbildību par jebkuriem bojājumiem un nodrošina kompensāciju, kas jāmaksā pēc likuma, sakarā ar, vai kā sekas nelaimes gadījumam, vai ievainojumiem kādam strādniekam vai citai personai, kuru nodarbinājis Izpildītājs vai Apakšuzņēmējs, kā arī trešās puses personām.
   9. Liekās grunts un demontētās konstrukcijas Izpildītājs nodot Pasūtītājam.
   10. Segt visus izdevumus, kas saistīti ar iesniegtā darbu izpildes grafika neievērošanu un administratīvajiem sodiem par būvniecības normu neievērošanu, ja tie nav radušies Pasūtītāja vainas dēļ.
   11. Par gaidāmiem remontdarbiem un ar to saistītajām ielu slēgšanām Pasūtītājs informēs iedzīvotājus un attiecīgos dienestus.
   12. Izpildītājam jānodrošina piekļuve trešo personu īpašumiem ugunsdzēsēju un glābēju, policijas, neatliekamās medicīniskās palīdzības, citu speciālo dienestu transportam un šo īpašumu iedzīvotājiem.
   13. Izpildītājs būvdarbu laikā nodrošina transporta kustību saskaņā ar Darbu veikšanas projekta sastāvā esošo transporta kustības shēmu, nodrošina būves norobežojumu ar aizsargbarjerām, saskaņā ar MK noteikumiem Nr.421 „Noteikumi par darba vietu aprīkošanu uz ceļiem”, nodrošina gājēju iešanu pa speciāli uzstādītām laipām.
   14. Izpildītājam jāveic esošo koku aizsardzības pasākumi būvlaukumā saskaņā ar būvprojektā un darbu veikšanas projektā ietvertajiem risinājumiem.
   15. Saglabāt esošās inženierkomunikācijas, tai skaitā ģeodēziskos punktus. Par komunikāciju bojājumiem nekavējoties ziņot Pasūtītājam.
   16. Izpildītājs atbild par Būvobjekta nodrošinājumu ar materiāliem, iekārtām un darbaspēku, kuri nepieciešami darbu veikšanai. Izpildītājs ir atbildīgs par viņam pieprasīto materiālu piegādēm, slēdzot līgumu ar piegādātāju. Gadījumos, ja tiek pielietots cits materiāls, Izpildītājs ziņo par to Pasūtītājam un veic materiālu pārskaņošanu likumā paredzētā kārtībā.
   17. Izpildītājs sedz visas ar būves un būvniecību saistītās uzturēšanas, apsardzes izmaksas. Izpildītājs atbild par darba aizsardzības, ugunsdrošības prasību ievērošanu un dabas aizsardzības pasākumu ievērošanu būvē, kā arī par pieguļošās teritorijas piegružošanu, kas smilts, būvgružu vai dubļu veidā tiek iznesti no objektā.
   18. Izpildītājs veic metināmo cauruļu 100% šuvju pārbaudi pēc nesagraujošās pārbaudes metodes. Visos gadījumos iepriekš jāveic 100% vizuālā testēšana. Testēšanas pārskatus pasūta un apmaksā Izpildītājs.
   19. Savienojuma uzmavu hermētiskuma pārbaude, ko veic pasūtītājs (fiksē brīvas formas aktā).
   20. Izpildītājs neveic seguma atjaunošanu un labiekārtošanas darbus, bet sagatavo būvbedres aizbēršanu un noblietēšanu atbilstoši prasībām, informē Pasūtītāju par nepieciešamību veikt seguma atjaunošanas un labiekārtošanas darbus vismaz 5 dienas iepriekš pirms notikums ir iestājies,
   21. Nodot Pasūtītājam izpilddokumentāciju pilnā apjomā 1.2. punktā minētajā termiņā. Pazemes komunikāciju izpildshēmas un uzmērījums elektroniskā formā CD-formātā iesniedzamas Pasūtītājam. Siltumtīklu izpildshēmā jābūt uzrādītām savienojuma vietām ar piesaistēm Baltijas augstumu sistēmā un vietējā koordinātu sistēmā.
   22. Izpilddokumentācijas sastāvā jābūt arī siltumtrases avārijas signalizācijas shēma, signalizācijas montāžas pārbaudes protokoli (pretestība turpgaitā/atgaitā pa posmiem), uzraudzības signalizācijas pieņemšanas akts.
   23. Ceļa zīmju izvietošanu pirms uzstādīšanas jāsaskaņo ar Pasūtītāju
2. **Garantijas**
   1. Izpildītājs garantē veikto darbu atbilstību kā pēc kvalitātes, tā arī pēc darba apjoma, pastāvošajām būvniecības normām.
   2. Garantijas laiks izpildītiem darbiem – ne mazāk kā 5 (pieci) gadi.
   3. Garantijas laiks tiek rēķināts no objekta nodošanas ekspluatācijā brīža.
   4. **Remontdarbu apjoms Pielikumā Nr.8 skaidrojums**
   5. Ar sarkano krāsu tiek iezīmēts trases posms, kuram nepieciešams veikt esošās siltumtrases nomaiņu pret jaunu bezkanāla tipa siltumtrasi no rūpnieciski izolētiem cauruļvadiem. Siltumtrases nomaiņu veikt no katlu mājas noslēgvārtsam līdz katras ēkas siltumtrases noslēgvārstam (noslēgvārsti netiek mainīti). Ēkas piederības robeža parādīta Pielikumā nr.8 C sadaļā.
   6. Cauruļvadu diametri tiks mainīti un to izmēri ir norādīti katram posmam.
   7. Paredzēt siltumtrases kompensatorus siltumtrases Ø76/160mm garākajam posmam.
   8. A un B shēmā ir provizoriski attēlotas vēlamās izmaiņas, lai vienkāršotu siltumtrases remontdarbus un samazinātu materiālu un darba apjomu.

Pretendenta paraksttiesīgās personas vai pilnvarotās personas

*vārds, uzvārds* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ieņemamais amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*